Mera naam Oliver Queen hai.
Paanch saal jahannum main guzaarnay ke baad,
main sirf aik maqsad ke saath ghar waapis aaya.
Meray sheher ko bachaanay keliye.
Aaj main dou tarah say woh laraayi larta hoon.
Subah main, main Star City ka Mayor hota hoon,
lekin raat main koi aur.
Main...kuch aur hota hoon.
Main Green Arrow hoon.
Ab tak, "Arrow" main...
Hello, Ollie.
SCPD!
Uss ka naam Vincent Sobel hai.
Woh mera puraana saathi hai.
Hamein usay dhoondna hoga, iss say pehlay ke woh kisi aur ko nuqsaan pohnchaaye.
Police aarahi hai. Tumhein jaana chaahiye.
Kya tum mujh say shaadi karogay?
Haan.
Tum mera sab say acha hissa ho.
Main aik behtar insaan hoon, sirf isliye ke main nay tum say pyaar kiya hai.
Hamein zindgai main chaahay jitnay bhi maslay aayein,
hamaara pyaar unn say larr lega.
Oliver Jonas Queen, Felicity Megan Smoak,
Main ab tum dono ko shauhar aur biwi qaraar daita hoon.
Please, apni dulhan ko kiss karein.
Woh raha. Hello, yaar.
Aunt Thea nay kaha ke main thori champagne pi sakta hoon.
Main nay aik ghoont kaha.
Aur sirf toast ke dauraan.
Ammi aur abbu hamein aisa karnay daitay thay. Iss main koi masla nahin.
Haan aur hum theek hi hain.
Meray khayaal say unhein yeh party bohot pasand aati
aur dulha bhi.
-Sach main? -Haan, zaahir hai.
Kyun, sab theek hai na?
Felicity ko ab tak yahaan pohnch jaana chaahiye tha, tou...
Iss main ghabraanay ki kya baat hai, Ollie?
Tum log pehlay say shaadi shuda ho
aur aisa nahin ke tum nay John ke ilaawa kisi ko taqreeb main bulaaya tha.
Tum tab hospital main thi
aur woh sab achaanak say hua tha, acha?
-Haan, main jaanti hoon, main jaanti hoon. -Hello.
Hello.
Lyla maazrat chaahti hai ke woh yahaan nahin aasaki.
ARGUS ke mauhim, shaadiyon keliye nahin ruktay.
Woh umeed kar rahi thi, ke iss keliye ruk jaatay.
Mubaarak ho, yaar.
-Tou, dulhan kahaan hai? -Mujhay nahin maaloom.
Donna nay kaha ke unhon nay kuch socha hai, lekin...
Ammi ki zid thi, ke hum iss tarah say daakhil hon,
choonkay hamaari riwaayati shaadi nahin hui thi,
jis ke baaray main yaqeenan, mujhay apni saari zindagi
sunnay ko milega.
Khaandaan main khush aamdeed.
Baitay.
-Main tumhein ab baita bula sakti hoon na? -Zaroor.
-Haan. -Bohot achhay.
Main chaahti hoon ke tum jaano...
ke main nay tum dono ko bhaag kar shaadi karnay keliye maaf kardiya hai.
Aur meri baiti ko shaadi ka puchnay keliye tab tak intizaar karnay keliye
jab tak tum se ilzaam hat nahin jaata.
Aray, asal main, Felicity nay mujh say shaadi keliye poochha tha.
Chalo, Donna, inhein apna khaas din manaanay dou.
Yeh apna khaas din mana chukay hain, aur hum uss ka hissa nahin thay, yaad hai?
Tou yeh Smoak aurton ki riwaayat qaaem kar rahi hai...
riwaayati shaadi naa karke.
Tum kya keh rahi ho? Hamaari riwaayati shaadi hui thi.
Nahin.
Aik Tom Jones ke naatak karnay waalay rabbi ke hamaaray shaadi karwaanay ko,
riwaayati tou nahin keh saktay.
Tumhein Tom Jones behadh pasand hai.
Nahin, aisa nahin hai. Tumhein Tom Jones pasand hai.
Pata hai kya? Kam az kam hamaari Yahoodiyon waali shaadi thi.
Sach main, kya tum log aik rabbi ko nahin bula saktay thay?
Ya aik chuppa?
Main aik minute keliye Felicity ko lekar jaa raha hoon.
-Aray, zaroor. -Main isay abhi waapis laata hoon.
Woh sanki log ab tumhaaray susraal waalay hain.
Tou agar tum ghabra rahay ho, tou ab bohot dair hochuki hai.
Main kuch aur naa apnaata.
Tum sach main mujh say pyaar kartay ho.
Main hamesha say jaanti thi ke tum log saath hojaaogay.
-Main nay aisa kaha tha, hai na, jaan? -Bilkul.
Jab main nay khabar main daikha tha ke tum logon ki mangni toot chuki hai,
main iss say kehti rahi, "Adam...
Felicity aur Oliver humsafar hain.
Woh sab suljha leingay".
Main nay aisa kaha tha na, jaan?
-Bilkul, kaha tha. -Bilkul, kaha tha.
Hamein itni khushi hai ke aap log aasakay.
Aap say dobaara mil kar bohot khushi hui.
Main tum logon ko waapis Ivy Town aanay ko kehta,
lekin Star City ka Mayor hona, usay mushkil bana dega, hai na?
Hamein Ivy Town bohot pasand hai, lekin...
Star City hamaara ghar hai.
Shaadiyon ki sab say achi baat...
muft ki sharaab.
Cheers.
Paul aur main nay...
apni shaadi main khaas cocktails banwaaye thay.
Hopetini aur Peach Paul Sangria.
Hum nay aik say safaid tux bhi pehnay thay.
Mujhay champagne ka aik glass deingay, please?
Tum theek ho?
Main? Haan, zaahir hai.
Sirf isliye ke meri talaaq hochuki hai, iss ka yeh matlab nahin
ke main logon ko shaadiyon ka jashn manaatay nahin daikh sakta.
Mujhay bhi shaadiyaan kuch khaas pasand nahin.
Hairat ki baat hai.
Apni baaqi saari zindagi aik insaan ke saath guzaarnay ki baat
kaafi ghair haqeeqi hai aur kaafi boring bhi.
Yaqeenan isliye hi meri itni saari mangniyaan naakaam hui hain.
-Kya kaha? -Kya?
Unknown Tum meri calls ka jawab kyun nahin derahi?
Main abhi aayi.
Lekin tum sirf itna keh kar chali jaaogi,
tum aisa karogi?
Kya yeh meri soch hai ya iss ka bartaao aaj kal thora ajeeb hai?
Aray nahin, pakka aisa hi hai.
Usay ab chupkay say kisi ko messages kartay huay, kayi haftay hochukay hain.
Uss keliye acha hai.
Pata hai, shaayed tumhein bhi kisi ke saath date pe jaana chaahiye.
Haan.
-Main kaafi dates pe jaata hoon. -Acha, kis ke saath?
"Kiske saath?" Aray yaar. Bohot say aadmiyon ke saath.
Aik khaas aadmi hai, jis ke saath main date pe jaata hoon.
Uss ka naam Dom Pérignon hai.
Woh mulaaem hai, mehnga hai aur bohot acha hai.
Lekin doosray aadmi bhi hain.
Main filhaal aik ke saath nahin rehna chaahta.
Main apni zindagi main mazay karnay ki koshish kar raha hoon.
Acha. Kon, jaisay Tom Collins, Rob Roy?
Mujhay gin kuch khaas nahin pasand.
Mubaarak ho, Mr Mayor.
Chalo bhi, Quentin. Aaj raat, mujhay "Oliver" bulaao.
Balkay, mujhay hamesha hi "Oliver" bulaaya karo.
Meray paas tumhaaray liye kuch hai, Oliver.
Haan, main jaanta hoon, yeh ziyaada nahin lag raha hoga.
Lekin...
Meray abbu nay yeh mujhay meri shaadi ke din di thi.
Quentin, main isay qubool nahin kar sakta.
Meray paas aur koi tou hai nahin, jisay main isay desakoon.
Aur waisay bhi, yeh sahi nahin hai ke aaj raat tumharay waaldein yahan nahin.
Shukriya. Yeh...
Yeh meray liye bohot maayenay rakhta hai.
Shukriya.
Yahaan, yahaan, yahaan. Chalo.
-Mujhay mil gaya, mujhay mil gaya! -Haan!
Pyaar...
Pyaar asal main kya hai?
Aray yaar.
Pyaar ko chhua nahin jaa sakta.
Tou kon keh sakta hai, ke pyaar asli hota hai?
Mera matlab hai, uss ke wujood ka koi tthos suboot nahin.
Mera matlab hai, mujhay bohot si cheezon say pyaar hai.
Sweaters, riyaazi, coffee, lekin pata hai,
main unn cheezon say shaadi nahin karnay waala.
Shaadi waisay hoti kya hai? Jaisay, woh kya hoti hai?
Kaaghaz pe likha hota hai, "Aray, main tumhein kabhi nahin chhoroonga..."
Nahin, main tumhein foran chhor sakta hoon.
Tou, shaadi ka asal matlab kya hota hai, main...
Aur har koi Curtis keliye taaliyaan bajaayein.
Shukriya.
Shukriya, Curtis. Shukriya.
Meray khayaal say mera dost yeh kehnay ki koshish kar raha tha...
ke saccha pyaar...
itna khaas hai ke hum sab uss ka khwaab daikhtay hain.
Aur jab main Oliver aur Felicity ko daikhta hoon,
mujhay uss ehsaas ki yaad aati hai...
jo mujhay apni biwi keliye, hamaari shaadi ke din hua tha.
Hum itnay pyaar main thay.
Hum aik doosray keliye kuch bhi kartay, mera matlab hai, chaahay wo jo bhi hota.
Aur yeh hi Oliver aur Felicity ka khulaasa hai.
Haan, mera matlab hai, tum log, bohot museebaton say guzray ho
lekin tum log hamesha unn ka hal nikaal laitay ho.
Yeh dunya ke dou sab say khaalis log hain.
Aur yeh har khushi ke haqdaar hain aur...
main itna khushqismat hoon ke main inhein apna dost bula sakta hoon.
Tou, yeh jaam, sacchay pyaar ke naam.
Oliver aur Felicity.
Oliver aur Felicity ke naam.
Joray ke pehlay dance ka waqt hochuka hai.
Main tumhaaray saath sirf isliye dance kar rahi hoon,
kyunkay tumhaari taqreer itni pyaari thi.
Kabhi kabhaar aisa hota hai.
Tum theek ho?
Haan, woh bas...
Mujhay laga tha aik dost aayega, usay daikh kar acha lagta.
Aray, woh larka hai.
Meray khayaal say phir woh dost say ziyaada hai.
Shadiyon main, aap jissay pyar karte hain, uss ki yaad aap ko udaas kardeti hai.
Mujhay apni biwi aur khaandaan tou pakka yaad aata hai.
Pata hai, waisay, DJ tumhein daikh raha tha.
Nahin, nahin. Main DJs say nahin milti.
Aik dafa kuch hua tha aur bilkul acha nahin hua tha.
Tumhein yaqeen aaraha hai ke hamaari baiti ki shaadi hochuki hai?
-Ya Khuda. -Sach main nahin aaraha.
Mujhay uss ki zindagi main waapis aanay dainay keliye shukriya.
Main nay tum say duur rehnay keliye keh kar ghalti ki thi.
Sach main, Felicity ko apni zindagi main, uss ke baap ki zaroorat hai.
Aur waisay...
meray khayaal say Tom Jones asal main...
kaafi acha hai.
-Mujhay woh thora pasand hai. -Hello.
-Sorry, yeh thora ajeeb hai.
-Tum dono aik doosray ko jaantay ho? -Nahin, woh...
Hum...
Phir yeh thora ajeeb hai. Main apnay liye sharaab lainay jaa raha hoon.
Waah, tum...
tum...
bohot achay lag rahay ho.
Tumhaara matlab hai main sharaab ke nashay main nahin dikh raha.
Haan.
Sorry, pichhli dafa jab main tum say mila tha tab main...
Tum bohot buri cheezon say guzar rahay thay.
Jean Loring hai. Yeh Oliver ki wakeel hain.
Mujhay yeh call laini hogi. Sorry.
Aray, haan, haan. Zaroor, zaroor.
Main kabhi woh larki nahin thi jo apni shaadi ke khwaab daikhay,
lekin mujhay kehna hoga yeh kamaal ki shaam thi.
-Haan? -Haan.
Mujhay maaf kardou. Aik masla hai.
Meray khayaal say main nay isay nazar lagaadi.
Chalo.
-Kya hua? -Suno.
Main sach main yeh abhi nahin karna chaahta tha.
Lekin Jean Loring ki call aayi thi
aur uss nay kaha ke mujhay tumhein foran bataana hoga.
Khair hai. Kya horaha hai?
Main nay uss say kaha ke tum apni shaadi ka jashn mana rahay ho...
Quentin, kya chal raha hai?
Istighaasa ka tthos suboot...
aik gawaah hai, jo gawaahi dainay keliye tayyaar hai ke tum Green Arrow ho.
-Kon? -Woh maaloomaat abhi bhi chhupi hui hai.
Lekin woh team ka koi shakhs hai.
Mujhay yaqeen nahin aaraha ke yeh dobaara horaha hai.
Acha, aik second ruko.
Hum filhaal nahin jaantay, agar yeh Evelyn Sharp waalay hi haalaat hain.
Yeh aik dhoka hai.
Mujhay unn par bharosa karna hi nahin chaahiye tha.
Unn par nahin, sirf aik par.
Woh aik, jo tumhein FBI ke saamnay laa kar
zindagi bhar keliye jail main daalna chaahta hai.
Bohot lamba arsa hota hai. Main tumhaara intizaar karoongi.
Hey, mujhay tumhaara message mila.
Aam taur par, dulha aur dulhan,
shaadi ki raat ko akaila rehna pasand kartay hain. Kya hua?
Team main say kisi nay Samanda Watson ko meri asliyat bataadi.
Yeh naa mumkin hai, Oliver. Koi aisa nahin kar sakta.
Lance ko yeh Jean Loring say pata chala.
Jean Loring ko District Attorney Armand say pata chala.
Main Curtis, Dinah aur Rene par nigraani kar rahi hoon
aur unn ke texts aur emails par bhi.
-Tou tum unn ki jaasoosi kar rahi ho? -Main unn ki jaasoosi nahin kar rahi.
Bas nazar rakh rahi hoon.
Oliver, kyun naa, yeh jo bhi hai, usay saamnay say poochh kar
usay sacchaayi bataanay ka mauqa dou?
Tumhein kyun lagta hai ke woh sach bataanay keliye tayaar hongay?
Hamein kaisay pata ke yeh sirf dhokay ki shuruaat hai?
Mera matlab hai, John, main unn ki jaasoosi nahin karna chaahta.
Agar tumhaaray paas koi behtar idea hai...
tou main sunnay ko tayyaar hoon.
Agar koi kisi mashkook jagaah jaayega tou hamein pata chal jaayega.
Felicity, hum sab abhi abhi shaadi main thay.
Woh ziyaada say ziyaada mashkook jagaah, raat ko pizza khaanay jaa saktay hain.
John, Curtis, Dinah ya Rene nay mera raaz bataadiya.
Hamein jaanna hoga ke kyun aur hamein jaanna hoga ke kis nay.
Warna, jab tum dobaara hood pehnogay...
tum aglay hosaktay ho.
Acha, tum kahaan jaana chaahtay ho, bathroom ya sofay pe?
Suno, suno, main khud ko sambhaal sakta hoon.
Yeh meray sharaab ke nashay main honay ki wajaah say nahin tha.
Yeh bas isliye tha kyunkay main hamesha hi idhar udhar jaake takraata hoon.
Waah! Yeh kutta khaana hai.
Asal main, yeh meri soch say kayi ziyaada saaf hai.
Aray, daikho, tumhaaray paas phool hain. Tumhaaray paas phool kyun hain?
Kya tumhaari koi larki dost ya hai?
Aisa kuch nahin.
Pata hai, jab main subah apnay ghar pohnchoonga, tou kisay daikhoonga?
Kisi haseen aadmi ko?
Khud ko.
Aayenay main.
Akaila.
Tumhein lagta hai ke vigilantism, wajaah thi...
Paul ke mujh say duur jaanay ki?
Ya kya meri dilkashi khatam hogayi ya...
Kya tum...
Kya tumhein kabhi aisa lagta hai ke zindagi aasaan hoti...
agar koi Team Arrow naa hoti?
Har waqt.
Pata hai kya lekin?
Oliver aur Felicity ab khush hain.
Sirf woh hi zaroori hai.
Oliver keliye, kam az kam.
Tum sharaab ke nashay main aisa keh rahay ho.
Acha?
Matlab, tumhein koi naya mil jaayega, lekin tab tak, hum sab tumharay paas hain.
Meri achhayi ka mujhay yeh sila mila.
Tumhein mujh say raabta karna khatam karna hoga.
Main tumhaaray liye jitna kar sakti thi utna main kar chuki hoon.
Main tum say koi ehsaan maangnay keliye nahin aaya.
Phir tumhein kya chaahiye?
Mujhay tumhaari yaad aati hai, D.
Yeh kapray...
mujhay unn ki yaad dilaata hai, jo tum nay Guzman op main pehnay thay.
Yeh mat karo. Mujhay jazbaati karnay ki koshish mat karo.
Main tumhein ab jaanti tak nahin, Vince.
Jis aadmi ko main jaanti thi, woh kabhi bhi...
kabhi bhi aik maasoom shakhs ka qatal nahin kar sakta tha.
Jin logon ka main nay qatal kiya woh maasoom nahin tha.
Acha, nahin thay?
Uss police waalay ka kya, jisay tum nay ghalti se pichlay mahinay goli maardi thi?
-Woh aik ghalti thi. -Kya?
Kya tum mujh say yeh kehnay ki koshish kar rahi ho
ke Green Arrow jo jang larr raha hai, uss main kisi maasoom ki jaan nahin gayi?
Nahin, nahin gayi.
Lagta hai ke sirf main nahin, jo badal gaya hai.
Jis Dinah Drake ko main jaanta tha, woh kabhi itni bholi nahin thi.
Oliver nay mujhay bohot hi buray haal say nikaala.
Uss nay mujhay, tum main badalnay say roka.
Meray aur uss ke beech sirf aik farq hai,
ke main apnay aamaal ke baaray main khud say jhoot nahin bolta.
Daikho.
Main chaahay naik naa hon...
lekin main yeh jaanta hoon.
Mujhay tumhaari parwaah hai.
Mujhay hamesha say thi.
Aur hamesha rahegi.
Mujh say raabta mat karna.
Sheher chhor kar chalay jaao.
Aur agar mujhay tum maidaan main dobaara nazar aaye...
main tumhein doosri dafa nahin chhornay waali.
Tumhein mujhay ghar tak chhornay aana ki zaroorat nahin thi, Quentin.
Pata hai, main apna khayaal rakh sakti hoon.
Tum abhi abhi 6 maheenay coma main rehnay ke baad, theek horahi ho, Thea.
Mujhay thori si ziyaada hifaazat karnay dou.
Hello, Thea.
Coma main naa honay keliye mubaarak ho.
Cayden James tum say kuch baat karna chaahta hai.
-Iss say duur hojaao. -Thea.
Tum abhi abhi hospital say nikli ho.
Kya tumhein wahaan waapis jaanay ka itna shauq hai?
Thea!
Laurel, tum...
Agli dafa, main tumhein coma main daal doongi.
Speedy.
Kya hamein aawaaz sunaayi desakti hai?
Nahin, main nay uss ka maqaam dhoonda, phir sark ke camera main gayi.
Chalo hamein pata chal gaya, ke pichhlay maheenay,
Vigilante police say kaisay faraar hua tha.
Hamen kisi haal main pata nahin chal sakta ke woh uss say kya keh rahi hai.
Woh uss say kya keh rahi hai, uss say koi farq nahin parta.
-Uss nay team say jhoot bola. -Oliver...
Uss nay aur kis baaray main jhoot bola hai?
Wiswisa nahin kartay.
Wiswisa nahin, agar darr asli ho.
Mera matlab hai, Vigilante ne pichlay saal Oliver ko maarnay ki koshish ki thi
woh isay qaanooni hukkaam ke hawaalay karna chaahta hai,
woh taqreeban aik hi cheez kar raha hai.
Isay umar qaid hojaayegi.
Acha. Mujhay nahin lagta ke Dinah aisa karegi,
usay iss team ki behadh parwaah hai.
Oliver, suno, woh...
uss nay meray buray waqt main mera saath diya tha.
Aur Green Arrow ke hisaab say...
Main jaanta hoon aur main shukkar guzaar hoon.
Lekin Evelyn ke saath jo hua uss ke baad...
hamein khud ki hifaazat karni hogi.
Thea, tum theek ho?
Haan, main theek hoon. Main bilkul theek hoon.
Kya hua?
Evil Laurel. Woh Quentin ko apnay saath legayi.
Main nay usay roknay ki koshish ki, Ollie, lekin mujh main ab itni taaqat nahin rahi.
Koi baat nahin. Khair hai. Mujhay khushi hai ke tum theek ho.
Haan, lekin tum kaisay theek ho?
Aisa nahin ke mujhay khushi nahin ke tum theek ho,
lekin Evil Laurel apna kaam kabhi adhoora tou nahin chhorti.
Usay aik paighaam pohnchaanay waala chaahiye tha.
Kya imkaanaat hai ke yeh phone bas bajnay hi waala...
Zabardast. Yeh bilkul bhi daraawna nahin hai.
Hello. Cayden James baat kar raha hoon.
Lance kahaan hai?
Ab, main tumhein yeh kyun bataaonga?
Tumhein kya chaahiye?
Aik nano aluminum amplifier.
Mujhay nahin pata tum kis baaray main baat kar rahay ho.
Koi baat nahin.
Yaqeenan tum tehqeeq kar saktay ho.
Aur jab tum aisa karogay, tumhein pata chalega ke woh ARGUS main mehfooz hai.
Mujhay woh laakar dou warna Quentin Lance mar jaayega.
Hum nay pichhli dafa jab baat ki thi,
tab tum nay sheher ko tabaah karnay ka ehed kiya tha.
Mera khayaal hai ke yeh amplifier
tumhein us maqsad ko poora karnay main aik qadam aagay barhnay main madad karega.
Tou, main tumhaari madad kyun karoon?
Main nay Mr Lance ke marnay ki baat ki, hai na?
Ab, tum meri baat suno...
Kal raat, main iss phone par aik pata, text karoonga.
Tum wahaan amplifier ke saath aaogay, warna Quentin Lance...
iss dunya say jaayega.
Aray, aur please apnay ARGUS ke doston ko
iss ki bhinak bhi pohnchnay mat dena.
Yeh keh saktay hain ke Cayden ko amplifier
kisi achay maqsad say nahin chaahiye.
-Yeh aik chaal lagti hai. -Quentin uss ke paas hai.
Koi farq nahin parta, woh faiday main hai.
Kya tum aur Curtis uss jaisa doosra bana saktay ho,
Cayden James ko dainay keliye aik nakli amplifier?
Nahin, matlab, hum maahir hain. Lekin hum itnay bhi maahir nahin.
Woh anokha hai.
Woh aadmi koi maahir hacker hai na?
Usay pata hai ke woh ARGUS main hai.
Woh khud hack kyun nahin kar laita?
ARGUS 100 feesad air gapped hai.
Mera matlab hai, aap unn ke network main nahin ghus saktay,
jab tak aap wahaan nahin hotay.
Aur mujhay nahin lagta ke woh ARGUS ka saamna karna chaahta hai,
kyunkay unhon nay usay 8 maheenon tak qaid main rakha tha.
Woh uss ke bajaaye hamein istimaal kar raha hai.
ARGUS aise hi amplifier ko hamaaray hawaalay nahin karega.
Unn ka puraana usool hai ke woh dehshat gardon say sauday nahin kartay.
Curtis aur Rene ko bulaao.
Dinah ko nahin?
Jab tak hamein uss ki wafadaari ka pata nahin chal jaata, woh nahin aayegi.
Aray, Dan, main tumharay iss ehsaan keliye bohot shukkar guzaar hoon.
Main jaanta hoon ke mujhay yahaan aanay dainay ki ijaazat tou nahin hai.
lekin main Lyla keliye yeh chhota sa tauhfa rakhna chaahta tha,
jab woh waapis aaye uss keliye.
Main usoolon ko, romance ke darmiyaan nahin aanay doonga.
Mohabbat barqaraar rakhnay main madad karnay keliye shukriya.
Main apna card bhool gaya.
Security main hai. Main bhi paagal hoon. Main lekar aata hoon.
Nahin, nahin, main lay aata hoon.
Tum kisi ki nazar main naa aao, tou hi acha hai.
Acha khayaal hai.
Overwatch.
Chalo, mujh say baat karo.
Acha, yaar, main amplifier ko dhoondnay ki koshish kar rahi hoon.
Bas thora ruko.
Acha, mil gaya. East wing main hai.
Jab mujhay panel ka access milega, main security band kardoongi.
Sab samajh gaye?
Jagaah pe hoon.
Abhi tak samajh nahin aaraha ke desi aadmi ko jamaadaar kyun banaaya hai.
Jamaadaar aik qaabilay izzat paisha hai.
Woh aap ki ultiyaan saaf kartay hain, jo shaayed main jald karnay waala hoon.
Dinah yahaan kyun nahin hai?
Kya yeh mumkin hai ke woh mujh say bhi ziyaada sharaab ke nashay main ho?
-Bilkul bhi nahin. -Yaar, dhiyaan dou.
Overwatch, main jagaah pe hoon.
Security ke band honay main kitna waqt hai?
Woh Curtis pe hai.
Aajaao.
Aur, neechay jhukna, acha faisla nahin tha.
Tum ulti nahin karogay.
Main waisay hi apna honeymoon, kachray ke dabbay main guzaar rahi hoon
main tumhaari ulti bardaasht nahin kar rahi.
-Iss nay mujhay thappar maara. -Oliver, main sirf 60 seconds tak
amplifier ke aas paas security band kar sakti hoon.
Meray liye kaafi waqt hai.
Farsh, abhi bhi pressure sensitive hai.
Agar tum nay usay chhua, tou alarm dobaara shuru hojaayega.
Samajh gaya. Tum bataao.
Teen, dou, aik. Jaao.
Taqreeban hogaya.
Yaar, tum logon ke paas koi aanay waala hai.
Hamein aur waqt chaahiye.
Mil gaya.
Hogaya. Teen, dou, aik.
Kaisay hain aap log?
Achi khabar yeh hai ke Cayden ko yeh hi chaahiye.
-Buri khabar yeh hai... -Ke Cayden ko yeh hi chaahiye.
Haan.
Kam az kam ab hamein pata hai ke woh isay kis liye istimaal karega.
Kya, woh apni Christmas ki lights ko supercharge nahin karna chaahta tha?
Woh thermobaric bomb yaad hai, jo Cayden nay churaaya tha?
Iss say dhamaakay ka asar, aaraam say 20 guna ziyaada barh jaayega.
Matlab poora sheher aur uss say bhi thora aagay.
Daikho, main Lance ko shiddat say bachaana chaahta hoon,
lekin woh yeh naa chaahta.
Mera matlab hai, woh naa chaahta ke hum koi itni khatarnaak cheez,
kisi sanki ke haathon main thama dein.
Haan, hum bilkul aisa hi karnay waalay hain.
Curtis isay bighaarayga.
Curtis ab kya karega?
Yeh zaroori nahin ke amplifier kaam karay.
Hum sirf chaahtay hain ke Cayden James ko aisa lagay
ke yeh kaam karta hai, jab tak hum Quentin ko waapis lay aayein.
Main circuitry main back-channelling kar sakta hoon.
Agar tum usay kinaaray ke peechhay chhupa dou,
hamein Lance ko lekar wahaan say nikalnay ka waqt mil jaayega.
Hello.
Kya tum log abhi abhi kisi mauhim say waapis aaye ho?
Mujhay call kyun nahin ki gayi?
Hamein akailay main baat karni chaahiye.
Thora drama ziyaada horaha hai, nahin?
Acha.
Main jaanta hoon ke tum chupkay say Vigilante say milnay jaati ho.
-Tum nay mera peechha kiya? -Haan.
Mera Vince say jo bhi taaluq hai, uss say tumhaara koi laina daina nahin.
Laina daina hai, jab uss say mujhay jail honay ka khatra ho,
aur meray baitay ka mujh say duur honay ka.
Tum kya keh rahay ho?
Hum giriftaar honay ki baat kar rahe hain, kisi aisay ki gawaahi ki wajaah say,
jo meri shanaakht jaanta hai.
Iss team ka koi fard!
Tumhein lagta hai woh main thi?
Kyunkay main nay tumhein Vince ke baaray main nahin bataaya?
Meray khayaal say tum nay mujhay tum par bharosa karnay ki koi wajaah nahin di.
Aur tum, tumhaara kya khayaal hai?
Tum bhi mujh par bharosa nahin kartay, John?
Dinah, mujhay maaf kardou.
Nahin, nahin, afsos tou mujhay horaha hai.
Mujhay afsos horaha hai ke main nay tumhaara hamesha saath diya.
-Bhaar main jaao. -Meri baat khatam nahin hui.
-Meri hogayi hai! -Tum log, kya hum...
Kya hum sab aik second keliye aaraam say baat kar saktay hain?
Daikho, main jaanta hoon ke har koi paraishaan hai,
kyunkay Cayden nay sheher main dhamaaka karnay ki dhamki di hai
aur Lance aghwa kiya gaya hai.
Lekin sab log saans laitay hain.
Ab main yeh nahin keh raha ke woh main hoon,
lekin woh hum main say koi bhi aik hosakta hai.
Dinah, tum woh waahid ho jis ke paas kuch chhupaanay keliye tha.
Aur koi bhi nahin.
Iss ka kya matlab hai?
Haan, iss ka kya matlab hai, John?
Iss ka matlab hai ke hum nay tumhaari nigraani ki.
-Hum sab ki? -Haan.
Aur "hum sab" say tumhaara matlab hai, hum sab ki.
Tou sirf naye log.
Hum wahaan bilkul tumhaari tarah apni jaan daao par lagaatay hain.
Ruk jaao.
Dinah, gawaah nahin hai, Oliver.
-Tum yeh nahin jaantay. -Haan, jaanta hoon.
Kyunkay woh main hoon.
Main tumhaaray khilaaf gawaahi deraha hoon.
Agent Watson meray paas aayi thi.
Unhon nay kaha ke unn ke paas suboot hai ke main Wild Dog hoon
aur woh usay meray khilaaf istimaal kareingi
yeh pakka karnay keliye ke main Zoe say dobaara kabhi naa mil sakoon.
Unhon nay kaha ke unn ke paas tumhaaray khilaaf tthos suboot hain.
Aur woh tumhein kisi bhi haal main giriftaar kareingi.
Tum doob rahay thay.
Main bas tumhaaray saath doob nahin sakta tha.
Tumhein hamein bataana chaahiye tha, Rene. Hum kuch soch laitay.
Sochnay keliye kuch nahin tha, dost, samjhay?
Koi doosra raasta nahin hai.
Aur ab hamein pata nahin chalega.
Rene...
Baahir niklo.
Aray, acha hai. Tum jaag gaye.
Main baap-baiti waala waqt guzaarna chaahti thi.
Lian Yu main jo hua tha, uss ki wajaah say?
Tum aisay keh rahay ho, jaisay mujhay ab tak sab bhula daina chaahiya tha.
Tum nay mujhay goli maar kar marnay keliye chhor diya tha.
Lagta hai tum theek hogayi.
Haan, Cayden James ki wajaah say.
Uss nay meray liye kisi ko bhaija.
Mujhay maaf kardou, main nay tumhein goli maar kar ghalti kardi.
Mujhay khushi hai ke tum theek ho.
-Phir tum bewaqoof ho. -Haan, tum shaayed sahi keh rahi ho.
Tum shaayed sahi keh rahi ho.
Suno...
Jab tumhien mujhay daikhti ho...
kya tumhein apna baap nazar aata hai...
bilkul bhi?
Nahin.
Kyunkay meray abbu tab marr gaye thay jab main 13 saal ki thi.
Kya hua tha?
Meri tairween saalgiraah thi.
Aur woh har saal ki tarah, meri saalgiraah ka cake lainay gaye thay.
Aur phir phone baja.
Aik haadsa hua tha.
Aik sharaabi nay, laal light main gaari chalaadi thi.
Dono gaariyaan saamnay say takraayi.
Mujhay afsos hai.
Main bhi Laurel ke cake lainay jaata tha.
Peelay, chocolate icing ke saath.
Uss ki pasandeedaah bakery say.
Carly's.
Mujhay afsos hai ke tumhein apnay baap ko jaannay ka mauqa nahin mila.
Main reh gaya hoon, tumhaara paas, jaannay keliye.
Acha, waqt hochuka hai.
Yaad rakhna, agar Green Arrow hamaaray sauday say mukarta hai, tum isay maardogi.
Tum yeh kaisay khaa saktay ho?
Tum mujh say yeh har dafa poochhtay ho.
Iss ka matlab hai ke aisay waqt main.
Mujhay paraishaani main bhook lagti hai.
Pachhtaaway main bhi.
Main bas...
Main nay sab bighaar diya.
Oliver nay mujhay team say nikaal kar sahi kiya.
Tum bohot mushkil haal main thay.
Haan aur jab aap mushkil haal main hotay hain...
uss keliye aik team hoti hai, D.
Jaisa ke Dig nay kaha.
Tum chup chup ho, dost.
Mera bas sharaab ka nasha utar raha hai.
Thori cheezein soch raha hoon. Asal main, bohot si cheezein soch raha hoon.
Oliver ka hum par jaasoosi karnay ke baaray main, tumhaara matlab hai.
Main yeh naatak nahin karoonga ke hum teen aur
unn teen main koi farq nahin hai.
Woh, asli teen, lekin...
Hamaari jaasoosi karna? Chalo bhi. Yeh tou hadh paar kardi.
Haan.
Aur mujhay bas jo mehsoos horaha hai woh mujhay acha nahin lag raha.
Ab main paraishaan hoon.
Yeh acha hai. Bohot hi acha hai.
-Hello. -Hello.
Felicity nay mujhay sab bataaya.
Haan.
Main tum say poochhti ke tum theek ho ya nahin, lekin...
meray khayaal say mujhay pehlay say jawaab maaloom hai.
Rene nay jo kiya, uss baaray main soch raha hoon.
Uss nay kya kiya, sach main?
Uss nay aik raaz rakha
aur uss nay apni baiti ko, team say aagay rakha.
Aur mujhay aisa lagta hai jaisay mujhay dhoka diya gaya ho.
Mujhay aisa kaisa lag sakta hai...
jab kisi nay bilkul woh hi kiya jo main kar chuka hoon?
Kyunkay tum nay kabhi kisi team waalay ko museebat main nahin daala, Ollie.
Aur agar tumhein mujrim qaraar diya jaata hai...
tou tum bohot lambay arsay tak jail main reh saktay ho.
Lekin yeh kehnay ke baawajood...
tum sahi kar rahay ho, cheezon ko...
uss ki nazar say daikh kar.
Aur aisa karke...
shaayed tum usay maaf kar sako.
Sach main?
Rene...
bohot bari mushkil main tha, jis nay bohot mushkil faisla liya.
Lekin woh, woh aadmi bhi hai, jo kal raat hi
itna jazbaati aur pyaara khitaab deraha tha...
aur tumhein apna dost bula raha tha.
Aur mujhay sach main lagta hai ke woh sab kuch dil say keh raha tha.
Woh aik dhoka tha, bilkul.
Lekin choonkay tum nay cheezein uss ki nazar say daikhi hain...
tumhein usay maaf bhi kardena chaahiye.
Apni baat suno.
Quentin ko abhi team ki zaroorat hai, Ollie.
Lekin usay poori team ki zaroorat hai.
Raat bas honay waali hai.
Team ko bolo tayyaar hojaaye.
John...
Poori team.
Samajh gaya.
Mujhay waapis bulaanay keliye shukriya, yaar.
Apnay dost ko waapis laatay hain.
Cayden James chaahta hai ke adla badli yahaan ho?
Haan, koi sochnay ki baat nahin ke uss nay woh jagaah chuni hai.
Woh aik digital black hole hai. Koi cameras nahin, insulated deewaarein.
Aik dafa tum log andar chalay jaaogay, mujhay kuch nazar nahin aayega.
Iss ka matlab hai ke usay bhi kuch nazar nahin aayega.
Amplifier chal raha hai?
Mujhay umeed hai, warna hum aik sanki insaan ko
pooray sheher ko tabaah karnay ka zarya thama rahay hongay.
Mera matlab hai, haan woh tayyaar hai.
Main adla badli sambhaaloonga. Tum log meri aankhein aur kaan banna.
Sab say zaroori, Quentin ko baahir laana hai,
lekin agar hamein Cayden James ko hiraasat main lainay ka mauqa milta hai,
tou hum aisa kareingay.
Hum jis cheez say bhi guzar rahay hain, hamaaray jo bhi maslay hain,
unhein aik taraf rakh kar, kaam poora kartay hain.
-Theek hai? -Theek hai.
Theek hai.
Acha, chalo chalein.
Tou, hum dobaara mil rahay hain.
Lance kahaan hain?
Kahin qareeb main.
Main ab woh amplifier loonga.
Tum mujhay bataaogay ke Lance kahaan hai.
Aik munsifaana darkhwaast hai.
Tou phir, apna kamaan neechay kardou.
Main tumhaari uss say baat karwa doonga.
Main apni baat say nahin mukarta.
Agar aisa na hota, tou is sheher ko tabaah karnay ke ehed ka koi maqsad naa rehta.
Rehta kya?
Lance ya Laurel ka koi naamo nishaan nahin.
Hum yahaan oopar say kuch bhi nahin daikh paa rahay.
Building ko chhaantay hain.
Green Arrow nay kaha hai ke jab tak woh adal badal karlay tab tak wahin rehna.
Kya, hum uss ki aankhein aur kaan hain aur hum aas paas daikh tak nahin saktay?
Yaar, hamein tum logon ki backup ke taur pe zaroorat hai.
Shaayed agar tum nay hamaari tarah Lance pe bug lagaaya hota
tou hamein pata hota ke woh kahaan hai.
Aray! Hum nay tum logon pe bug nahin lagaaya tha. Tumhaara GPS track kiya tha.
Dono bilkul alag hain.
Tum ab mujhay chira rahi ho.
Tum jaantay ho main tumhein Wild Dog ke comms say sunn sakti hoon.
Tum yeh jaantay ho, hai na?
Bhaar main jaaye.
Main yahaan baith kar Oliver ka hum par dobaara bharosa karnay ke
faislay ka intizaar nahin karoonga.
Daikha?
Yeh aasaan tha na?
Kya tum theek ho?
Haan, haan, main theek hoon. Intizaam behtar hosakta tha.
Lekin, haan, main theek hoon.
Acha, aaraam say baithna, main jald wahaan aajaaonga.
Haan, bas sheher ko meray liye khatray main mat daalna, theek hai?
Yeh hui naa, aik wafaadaar sarkaari mulaazim waali baat.
Kaash uss jaisay aur hotay.
Uss ke zinda honay ka suboot, darkhwaast ke mutaabiq.
Ab tumhaari baari, meray khayaal say.
Tumhein jo chaahiye tha, woh lelo.
Meray khayaal say nahin.
Daikho, mujhay aik nano aluminum amplifier chaahiye tha.
Aik aisa, jis main koi garbar naa ki gayi ho.
Woh jaanta hai.
Yeh baat samajh say baahir hai. Usay kaisay pata hosakta hai?
Mujhay maayoosi horahi hai.
Haalaankay tumhaaray dost Mr Lance jitni tou nahin, meray khayaal say.
Usay maardou.
Aur isay maardou.
Team, sab kuch bighar chuka hai.
Green Arrow ki madad karo.
Wild Dog, Terrific, tum log kahaan ho?
-Hum rastay mein hain. -Raastay mein ho?
Tum log jagaah pe kyun nahin thay?
Uss keliye abhi waqt nahin hai, dost!
Lance hamaaray saamnay hai.
James jaa chuka hai. Uss ke aadmiyon ka kaam tamaam.
Sab log hain kahaan?
Mujhay Lance aur Laurel nazar aarahay hain.
Woh building ke shumaal say nikal rahay hain.
Main jaa raha hoon.
Laurel, Lance ko lekar faraar horahi hai.
Yahaan aur log bhi hain.
Acha. Aik aur jagaah rukna hoga.
Bhaago.
Laurel.
-Kya tum theek ho? -Haan.
Mujhay bachaanay keliye shukriya.
-Haalaat ka bata saktay ho? -Kya sab theek hain?
Haan. Yahaan sab theek hai.
-Lance kaisa hai? -Woh theek hai. Sou raha hai.
Cayden James ya Black Siren ka koi naamo nishaan hai?
Nahin. Woh poori tarah say ghaayeb hain.
Lekin hum Quentin ko waapis laaye.
-Woh hi asal maqsad tha, hai na? -Haan.
Tumhein aur Rene ko backup keliye maujood hona tha.
-Tum log kahaan chalay gaye thay? -Hum Lance ko dhoond rahay thay.
Aur jahaan tak main bata sakta hoon, hum nay usay dhoond liya.
Apni jagaah say jaana, kya woh...
tumhaara faisla tha ya Curtis ka?
-Daikho, main uss ke bilkul saath tha... -Woh mera faisla tha.
Aur woh sahi faisla nikla.
Tum khush qismat niklay, Rene. Uss say woh sahi faisla nahin ban jaata.
Daikho, yaar...
Main jaanta hoon tum mujh say ghussa ho aur mujhay koi farq nahin parta.
Kyunkay tum nay hamein wahaan bekhabar chhordiya.
Aur main Lance ko marnay nahin dainay waala tha
sirf isliye ke tum hum par itna bharosa nahin kartay thay,
ke hamein aazaad karke, usay dhoondnay keliye jaanay dou.
Jab tum log aik mauhim keliye jaatay ho, tou hukum ka silsila saaf hota hai.
Seedha aur aasaan.
Main aaj raat woh hi aadmi tha, jo main hamesha say tha,
jab say tum mujhay iss team main laaye ho.
Rene, haan yeh sach hai, aisa hi hai.
-Kabhi kabhar tum apnay raastay jaatay ho. -Bilkul sahi.
Aur main usay bardaasht karta tha kyunkay main tum par bharosa karta tha.
Iss ka kya matlab hua?
Tumhein aaj aik doosra mauqa mila tha, meray dost.
Aur tum nay hamaara bharosa dobaara torr diya.
Tumhein teesra mauqa nahin milega.
Tum team ka hissa nahin rahay.
Bas aisay?
Bas aisay.
Kaafi anokha tajurba raha, sab log.
Pata hai, mujhay kehna acha nahin lag raha lekin Oliver ka kehna sahi hai.
Hum aik team hain. Hamein aik doosray par bharosa karnay ki zaroorat hai.
Hamein aik doosray par yaqeen karnay ki zaroorat hai.
Mera tum par say yaqeen uth chuka hai.
-Dinah. -Nahin.
Bohot dair hochuki hai.
Main bhi jaa rahi hoon.
Tou shaayed hum dono ko khush hona chaahiye
ke main nay tumhaaray kehnay par sheher nahin chhora.
Aray, shukriya.
Mujhay abhi isi ki zaroorat thi, "Main nay tum say kaha tha" bolne wale ki.
Kya tum theek ho?
Lag tou nahin rahi.
Mujhay sach main uss baaray main baat nahin karni.
Phir tum nay mujhay kyun bulaaya?
Kyunkay meray paas call karnay keliye koi aur nahin tha.
Main koshish karoonga ke iss baat ka bura naa lagaaoon.
Mujhay sach main kisi ki zaroorat thi, jisay...
mujh par bharosa ho.
Mujhay aik dost ki zaroorat thi.
Dost?
Main aisa kar sakta hoon.
Soorajmukhi. Meray pasandeedah.
Main chaahta tha ke yahaan ghar jaisa mehsoos ho.
Mujhay dobaara tou nahin jaana parega na?
Suno.
Main dobaara kabhi kisi ko hum dono ko alag nahin karnay doonga.
Main waada karta hoon.
Main bas yeh keh raha hoon.
Mujhay nahin lagta ke kuch bhi aisa kaha ya kiya gaya hai,
jo waapis nahin liya jaa sakta.
Meray khayaal say main iss baat ko nahin maanti, John.
Main Felicity ke saath hoon.
Hamein aagay barhnay ki zaroorat hai.
Sorry, mujhay dair hogayi.
Meray khayaal say, shaayed abhi bhi mera nasha utar raha hai.
Main bhi kuch cheezon ke baaray main soch raha tha.
Oliver, tum aur Dinah sahi keh rahay thay.
Bharosa nahin, team nahin.
Tum sab nay meri jaasoosi ki.
Meray niji maamlaat main dakhal andaazi ki.
Ab, tum log mujh par bharosa kar sakay ya nahin...
iss ka matlab hai ke main tum logon par bharosa nahin kar sakta.
Curtis, iss ka kya matlab hua?
Main abhi bhi Helix Dynamics ka hissa hoon, Felicity.
Woh alag hai.
Lekin...
Yeh...
Mera yahaan kaam khatam.
Jaisa ke main nay kaha, hamein aagay barhnay ki zaroorat hai.
-Oliver... -Cayden James jaanta tha
ke hum nay kal raat amplifier main garbar ki thi.
Hamein pata lagaana hoga ke kaisay.
Jab tum nay mujh say unn ke bunker pe chhaapa marwaaya tha
aur dou maheenay pehlay woh mini camera lagwaaya tha...
Kya meray dimaagh main yeh hi nateeja tha? Kuch aisa hi, Miss Lance.
Halaankay, mujhay kehna hoga...
cheezein meri soch say bhi behtar hui.
Mushkil say mutaasir kun.
Usay apnay haal par chhor dainay say...
Oliver Queen hamesha apnay sab say qareeb logon ko khud say duur karta hai.
Tou, hum unhein aik doosray say larrwa rahay hain, hum say larwaanay ke bajaaye.
Please mujhay bataao...
ke yeh tumhaara poora azeem plan nahin hai.
Aray, bilkul nahin, Mr Diaz.
Balkay, yeh keh saktay hain ke yeh...
sirf shuruaat hai.